*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*197. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

*Természetbeni szociális juttatásokhoz szükséges kötelezettségvállalás jóváhagyása*

|  |
| --- |
| **Előterjesztő:** dr. Bozsolik Róbert polgármester  **Készítette**: Diószeginé Halász Orsolya szociális ügyintéző  Takaróné dr. Mihó Beatrix mb.hatósági irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  Szociális Bizottság 2023.11.21.  Pénzügyi és Gazdasági Bizottság 2023.11.21. |

**Tisztelt Képviselő-testület!**

A szociális támogatások kiemelten fontos területe a rászorulók téli tüzelő támogatása. Sajnos továbbra is csak a kisebb települések kapnak – szociális tűzifa program keretében – állami támogatást; így e program megvalósítása egészében az önkormányzatot terheli.

Az előző ülésen döntés született arról, hogy vásárolunk 5010 kg brikettet 726.450.-forintért a legjobb ajánlatot adó PALA-PET KFT.-től.

Bátaszék Város Önkormányzat Képviselő-testületének 229/2023 (X.25.) önkormányzati határozata szerint a még rendelkezésre álló **306.450.- forint** szabad előirányzat erejéig lefolytattuk a beszerzési eljárást brikett tüzelőanyag beszerzésére vonatkozóan.

Az önkormányzat 3 vállalkozótól kért be ajánlatot 300.000.- forint értékben brikettre.

A beérkezett 1 ajánlat az előterjesztés mellékletét képezi.

|  |  |  |  |  |  |  |
| --- | --- | --- | --- | --- | --- | --- |
| **ajánlattevő:** | brikett fajtája | mennyiségi egység (zsák, csomag, doboz): | bruttó ár/ mennyiségi egység : | **bruttó ár/kg** | **306.450.-ft értékhatárig teljesíthető mennyiség** | ajánlat érvényessége: |
| **PALA-PET Kft. Bátaszék, Garay u. 72.** | keményfa | 15 kg | 2 175,00 Ft | **145 Ft** | **140 zsák** | 2023.12.31 |

Az ajánlat szállítási költséget nem tartalmaz.

Javasoljuk, hogy vásároljon az önkormányzat **140 zsák** (2100kg) brikettet a PALA-PET Kft. ajánlatában, 2175.-Ft/zsák áron **304.500.-Ft értékben**. Ez a mennyiség 10-15 zsák/ háztartás esetében még 10-14 kérelem esetén adható támogatást biztosít majd. A támogatottak a Bát-Kom 2004. Kft.-vel egyeztetve át tudják venni a megítélt brikett támogatást, így helyben történő kiszállítást nem tervezünk.

Kérjük az alábbi határozati javaslat elfogadását:

**H a t á r o z a t i j a v a s l a t :**

**Szociális célú tüzelő juttatás természetbeni támogatás biztosítására**

Bátaszék Város Önkormányzatának Képviselő-testülete a 2023. évi szociális célú tüzelő juttatás természetbeni támogatás biztosítása érdekében

1. *a* **PALA-PET KFT.-vel** (7140 Bátaszék, Garay u. 72.) adószám: 29033755-2-17) 140 zsák (*2100 kg) brikett vásárlása* *tárgyában* történő szerződéskötést jóváhagyja;
2. a bruttó **304.500.-Ft** összegű fedezetet az ellátottak pénzbeli juttatásai (rendkívüli települési támogatás tüzelőre) előirányzat terhére biztosítja;
3. felhatalmazza a város polgármesterét a vállalkozóval kötendő szerződés aláírására.

*Határidő:* 2023. december 1.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* PALA-PET Kft. Bátaszék

Bátaszéki KÖH Hatósági Iroda

Bátaszéki KÖH Pénzügyi Iroda

irattár